John Willie Sutcliffe

John William Sutcliffe (født 14. april 1868 i Shibden, død 7. juli 1947 i Bradford), bedre kjent som John Willie Sutcliffe var en engelsk fotballspiller og utøver av Rugby union. Sutcliff spilte profesjonell fotball for Bolton Wanderers, Manchester United og Plymouth Argyle. Han er den siste spilleren som har vært landslagsutøver i begge idrettene. Sutcliffe ble senere fotballtrener.

Karriere som rugbyspiller 
Sutcliffe startet karrieren som rugbyspiller i 1886, da han spilte for Bradford Rugby Club. Han spilte for Heckmondwike da han spilte sin eneste landskamp da England møtte New Zealand Natives i 1889.

Heckmondwike ble suspendert fra spill i Rugby Football Union etter beskyldninger om brudd i amatørbestemmelsene, og Sutcliffe begynte å spille fotball.

Karriere som fotballspiller

Karriere som klubbspiller 
Sutcliffe gikk over til fotball etter at rugby union-laget han tilhørte, ble suspendert, og ble spiller for Bolton Wanderers. Han spilte FA-cupfinale med klubben i 1894, men Bolton Wanderers tapte. Sutcliffe spilte en sesong med Millwall Athletic, fra 1902 til 1903, før han gikk til Manchester United. Han fikk sin debut for klubben 5. september 1903, da Manchester United spilte 2–2 mot Bristol City på hjemmebane i engelsk 2. divisjon. Sutcliffe spilte sammenlagt 28 kamper for klubben, hvor 21 var i serien og sju i FA-cupen. Sutcliffe fikk til Plymouth Argyle i 1905, og tilbragte de påfølgende sju sesongene i klubben. Sutcliffe avsluttet karrieren som fotballspiller i Southend United.

Landslagskarriere 
Sutcliffe spilte sammenlagt fem landslagskamper for England. Fire av kampene fant sted da Sutcliffe var Bolton Wanderers-spiller, den siste etter at han hadde gått til Millwall Athletic.

Karriere som trener 
Sutcliffe var spillende manager for Southend United fra 1912 til 1913. Han var manager for nederlandske Vitesse fra 1914 av og et stykke inn i første verdenskrig. Sutcliffe hadde også et treneroppdrag, uten å være manager, for Bradford City, som fant sted fra mai 1919.

Referanser

Litteratur

Eksterne lenker 
  «John Willie Sutcliffe», spillerstatistikk fra StretfordEnd.co.uk 

Engelske fotballspillere
Engelske fotballtrenere
Britiske rugbyspillere
Fotballspillere for Bolton Wanderers FC
Fotballspillere for Millwall FC
Fotballspillere for Manchester United FC
Fotballspillere for Plymouth Argyle FC
Fotballspillere for Southend United FC
Fotballtrenere for SBV Vitesse
Personer fra distriktet Calderdale